**Ministru kabineta rīkojuma**

**"Par Ministru kabineta Atzinības raksta piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 „Kārtība, kādā dibināmi valsts institūciju un pašvaldību apbalvojumi” un pamatojoties uz Ministru kabineta Apbalvošanas padomes 2015. gada 19. janvāra lēmumu (Protokols Nr. 1). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apbalvošanas padome atbalstīja: 1. Latvijas Agronomu biedrības ierosinājumu (2014. gada 15. decembra vēstule Nr. 5) par Ministru kabineta Atzinības raksta piešķiršanu **Latvijas Valsts Augļkopības institūtam** par ieguldījumu augļkopības nozares attīstībā Latvijā;2. Ārlietu ministrijas ierosinājumu (2015. gada 9. janvāra vēstule Nr. 15/32-91) par Ministru kabineta Atzinības raksta piešķiršanu:2.1. Latvijas Republikas ārkārtējam un pilnvarotajam vēstniekam NATO **Mārim Riekstiņam** par izcilu ieguldījumu Latvijas un visu Baltijas valstu drošības stiprināšanā un dalību vēsturiski nozīmīgu NATO lēmumu pieņemšanā;2.2. Pilsonības un migrācijas lietu pārvaldes Personu apliecinošu dokumentu departamenta Pasu nodaļas vadītājai **Dzintrai Penezei** par nozīmīgu ieguldījumu pasu un personu apliecību pieteikumu procesa optimizēšanā Latvijas pārstāvniecībās ārvalstīs un Eiropas Savienības un starptautiskajām prasībām atbilstošu personu apliecinošu dokumentu ieviešanā;2.3. Latvijas Republikas vēstniecības Lielbritānijā Konsulārās nodaļas vadītājai **Sandai Sīlītei-Galiņai** par veiksmīgu un pašaizliedzīgu konsulārā darba vadīšanu Latvijas Republikas vēstniecībā Lielbritānijas un Ziemeļīrijas Apvienotajā Karalistē;2.4. Finanšu ministrijas specializētajam atašejam – nozares padomniecei Latvijas Republikas Pastāvīgajā pārstāvniecībā Eiropas Savienībā **Dacei Arājai** par augsti profesionālu darbu, pārstāvot Latvijas intereses Eiropas Savienības Kopējās lauksaimniecības politikas veidošanā, kā arī par ieguldījumu sarunās par Daudzgadu finanšu ietvaru 2014. – 2020. gadam;2.5. Finanšu ministrijas specializētajam atašejam – nozares padomniecei Latvijas Republikas Pastāvīgajā pārstāvniecībā Eiropas Savienībā **Sofijai Ribkinai** par pašaizliedzīgu un augsti profesionālu darbu Eiropas Savienības budžeta sarunās un ieguldījumu sarunās par Daudzgadu finanšu ietvaru 2014. –2020. gadam;2.6. Latvijas Republikas goda konsulam Austrijā **Karlam Vindingam** (*Karl Winding*) par ilglaicīgu un sekmīgu darbu goda konsula amatā un nozīmīgu ieguldījumu Latvijas un Zalcburgas zemes attiecību nostiprināšanā;2.7. Zviedrijas Karalistes pilsonim **Larsam Vesterlundam** (*Lars Versterlund*) par nesavtīgu atbalstu Latvijas un Zviedrijas saišu stiprināšanā, ilgstošu ieguldījumu Latvijas atpazīstamības veidošanā Zviedrijā, labdarību Latvijā, kā arī sniegto atbalstu Latvijas mazajiem uzņēmumiem un daiļamatniecībai.Ministru kabineta Atzinības rakstu Latvijas Valsts Augļkopības institūtam pasniedz zemkopības ministrs Jānis Dūklavs, M. Riekstiņam, D. Penezei, S. Sīlītei-Galiņai, D. Arājai, S. Ribkinai, K. Vindingam, L. Vesterlundam – ārlietu ministrs Edgars Rinkēvičš. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Ministru prezidente Laimdota Straujuma

Vizē:

Valsts kancelejas direktore Elita Dreimane

19.01.2015.

417

Irēna Pļaveniece

67082911; irena.plaveniece@mk.gov.lv